ระเบียบกรุงเทพมหานครระเบียบกรุงเทพมหานครว่าด้วยสภาเยาวชนกรุงเทพมหานครพ.ศ.๒๕๔๙ โดยที่เป็นการสมควรกำหนดระเบียบกรุงเทพมหานครว่าด้วยสภาเยาวชนกรุงเทพมหานครอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยสภาเยาวชนกรุงเทพมหานคร พ.ศ.๒๕๔๙ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ บรรดาข้อบังคับ ระเบียบ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งหรือข้อบังคับ เพื่อปฏิบัติการให้เป็นไปตามระเบียบนี้หมวด๑ข้อความทั่วไป ข้อ ๕ ในระเบียบนี้สภาเยาวชน หมายความว่าสภาเยาวชนกรุงเทพมหานครประธานสภาเยาวชน หมายความว่าประธานสภาเยาวชนกรุงเทพมหานครรองประธานสภาเยาวชน หมายความว่ารองประธานสภาเยาวชนกรุงเทพมหานครเลขานุการสภาเยาวชน หมายความว่าเลขานุการสภาเยาวชนกรุงเทพมหานครผู้ช่วยเลขานุการสภาเยาวชน หมายความว่าผู้ช่วยเลขานุการสภาเยาวชนกรุงเทพมหานครสมาชิกสภาเยาวชน หมายความว่าสมาชิกสภาเยาวชนกรุงเทพมหานครเครือข่ายสภาเยาวชน หมายความว่าสภาเยาวชนเขต องค์กรและกลุ่มกิจกรรมซึ่งทำงานเกี่ยวกับเยาวชนที่ได้ลงทะเบียนไว้กับสภาเยาวชนกรุงเทพมหานครหน่วยงานที่กำกับดูแลสภาเยาวชน หมายความว่าสำนักวัฒนธรรม กีฬา และการท่องเที่ยวหมวด๒สภาเยาวชนกรุงเทพมหานคร ข้อ ๖ ให้มีสภาเยาวชนกรุงเทพมหานคร มีฐานะเป็นผู้แทนเยาวชนของกรุงเทพมหานครข้อ ๗ สภาเยาวชนมีวัตถุประสงค์ ดังต่อไปนี้(๑) เป็นเวทีแลกเปลี่ยนแนวคิดและสะท้อนปัญหาของเยาวชนให้กับสังคม(๒) เป็นศูนย์กลางในการประสานงานระหว่างเยาวชนกลุ่มต่างๆทั้งในกรุงเทพมหานครและจังหวัดอื่นๆ(๓) ส่งเสริมการมีส่วนร่วมของเยาวชนในการทำกิจกรรมเพื่อสาธารณประโยชน์อันเป็นแนวทางในการพัฒนาชุมชนและสังคม(๔) ส่งเสริมการเรียนรู้ร่วมกันเพื่อพัฒนาศักยภาพและคุณภาพชีวิตของเยาวชนข้อ ๘ สภาเยาวชนมีอำนาจหน้าที่ ดังต่อไปนี้(๑) เสนอแนวคิดและแสดงความคิดเห็นต่อกรุงเทพมหานครในประเด็นที่เกี่ยวข้องกับเยาวชน(๒) ประสานงานระหว่างเยาวชน กลุ่มเยาวชน หน่วยงานทั้งภาครัฐและเอกชนเพื่อดำเนินงานให้เป็นไปตามวัตถุประสงค์ของสภาเยาวชน(๓) เลือกและตั้งคณะกรรมการด้านต่างๆ เพื่อดำเนินกิจกรรมตามมติของสภาเยาวชน(๔) ส่งเสริมสนับสนุนและจัดกิจกรรมเพื่อเยาวชน(๕) ศึกษา รวบรวม ติดตามและประเมินผลการดำเนินงานของสภาเยาวชนและเครือข่ายสภาเยาวชน(๖) จัดการประชุมสภาเยาวชนและเครือข่ายสภาเยาวชน(๗) จัดทำแผนงานประจำปีเสนอต่อกรุงเทพมหานครข้อ ๙ คุณสมบัติของสมาชิกสภาเยาวชน(๑) มีสัญชาติไทย(๒) มีอายุตั้งแต่สิบห้าถึงยี่สิบห้าปี (โดยปี พ.ศ.)(๓) มีชื่ออยู่ในทะเบียนบ้านในเขตพื้นที่กรุงเทพมหานคร(๔) มีความประพฤติดี(๕) ไม่เป็นกรรมการพรรคการเมืองหรือเจ้าหน้าที่ในพรรคการเมืองข้อ ๑๐ สภาเยาวชนประกอบด้วยสมาชิก ดังต่อไปนี้(๑) ประธานคณะกรรมการสภาเยาวชนเขต(๒) ผู้แทนกลุ่มเยาวชนประกอบด้วย(๒.๑) ผู้แทนจากสถาบันการศึกษาในพื้นที่กรุงเทพมหานครจำนวนยี่สิบสี่คน(ก) ระดับมัธยมศึกษา จำนวนแปดคน(ข) ระดับอาชีวศึกษา จำนวนแปดคน(ค) ระดับอุดมศึกษาจำนวนแปดคน(๒.๒) ผู้แทนจากกลุ่มกิจกรรม จำนวนสิบสองคน เช่น กลุ่มกิจกรรมด้านคุณภาพชีวิตกลุ่มกิจกรรมด้านสิ่งแวดล้อมกลุ่มกิจกรรมด้านการศึกษา กลุ่มกิจกรรมด้านศิลปวัฒนธรรม กลุ่มกิจกรรมด้านการพัฒนาศักยภาพเยาวชนกลุ่มกิจกรรมด้านอื่นๆ เป็นต้น(๒.๓) ผู้แทนจากศูนย์เยาวชนในสังกัดกรุงเทพมหานครจำนวนสิบคน(๒.๔) ผู้แทนจากผู้พิการและผู้ด้อยโอกาส จำนวนสี่คนข้อ ๑๑ ให้ปลัดกรุงเทพมหานครแต่งตั้งคณะกรรมการจำนวนห้าคนเพื่อดำเนินการให้มีการเลือกสมาชิกสภาเยาวชนตามข้อ ๑๐ (๒) โดยมีอำนาจหน้าที่ ดังต่อไปนี้(๑) ประสานงานกับหน่วยงานที่เกี่ยวข้องตามข้อ ๑๐(๒) ส่งผู้แทนเข้ารับการเลือกตั้งเป็นสมาชิกสภาเยาวชน ตามจำนวนที่คณะกรรมการกำหนด(๒) ให้คณะกรรมการจัดให้ผู้แทนตาม (๑) มีการเลือกตั้งกันเอง(๓) ประกาศรับรองผลการเลือกตั้งและส่งรายชื่อผู้ได้รับการเลือกตั้งให้หน่วยงานที่กำกับดูแลสภาเยาวชน ภายในห้าวันนับจากวันประกาศรับรองผลการเลือกตั้งกันเอง(๔) กรณีที่มีปัญหาอื่นใดที่ไม่ได้กำหนดไว้ในระเบียบนี้ให้คณะกรรมการมีอำนาจวินิจฉัยชี้ขาดได้(๕) เมื่อประกาศรับรองผลการเลือกตั้งแล้ว ให้หน่วยงานที่กำกับดูแลสภาเยาวชนเสนอผู้ว่าราชการกรุงเทพมหานครลงนามในคำสั่งแต่งตั้งสมาชิกสภาเยาวชนดังกล่าวข้อ ๑๒ สมาชิกสภาเยาวชนมีวาระการดำรงตำแหน่งสามปี นับแต่วันที่ผู้ว่าราชการกรุงเทพมหานครลงนามในคำสั่งแต่งตั้งสมาชิกสภาเยาวชนโดยสมาชิกสภาเยาวชนจะดำรงตำแหน่งเกินสองวาระมิได้สมาชิกสภาเยาวชนซึ่งพ้นจากตำแหน่งตามวาระ ต้องปฏิบัติหน้าที่ไปจนกว่าจะมีการแต่งตั้งสมาชิกสภาเยาวชนใหม่ข้อ ๑๓ ให้ผู้ว่าราชการกรุงเทพมหานครนัดประชุมสมาชิกสภาเยาวชนเพื่อให้สมาชิกสภาเยาวชนได้มาประชุมเป็นครั้งแรก ภายในสามสิบวันนับแต่วันที่ผู้ว่าราชการกรุงเทพมหานครลงนามแต่งตั้งสมาชิกสภาเยาวชนข้อ ๑๔ ให้สภาเยาวชนมีประธานสภาเยาวชนหนึ่งคน รองประธานสภาเยาวชนสองคนและเลขานุการสภาเยาวชนหนึ่งคนซึ่งผู้ว่าราชการกรุงเทพมหานครแต่งตั้งตามมติของสภาเยาวชนในการประชุมสภาเยาวชนเป็นครั้งแรก เมื่อยังไม่มีผู้ดำรงตำแหน่งประธานสภาเยาวชนรองประธานสภาเยาวชน และเลขานุการสภาเยาวชน ให้ผู้ว่าราชการกรุงเทพมหานครเป็นประธานชั่วคราวของที่ประชุมเพื่อให้ที่ประชุมดำเนินการเลือกตั้งประธานสภาเยาวชนรองประธานสภาเยาวชน และเลขานุการสภาเยาวชน ตามวรรคหนึ่งการเลือกตั้งกระทำโดยให้สมาชิกสภาเยาวชนลงคะแนนเลือกประธานสภาเยาวชนรองประธานสภาเยาวชน และเลขานุการสภาเยาวชนโดยถือเสียงข้างมาก ในกรณีมีผู้ได้รับคะแนนสูงสุดมากกว่าหนึ่งคนให้สมาชิกสภาเยาวชนออกเสียงลงคะแนนอีกครั้งหนึ่งต่อเนื่องกันไปโดยให้มีสิทธิลงคะแนนเลือกเฉพาะผู้ที่ได้รับคะแนนสูงสุดในรอบแรกข้อ ๑๕ ประธานสภาเยาวชนมีอำนาจหน้าที่ ดังต่อไปนี้(๑) ดำเนินการประชุมและมีอำนาจออกคำสั่งใดๆ ตามความจำเป็นเพื่อรักษาความเรียบร้อยในการประชุม(๒) ควบคุมและดำเนินกิจการของสภาเยาวชนให้เป็นไปตามข้อบังคับและมติของสภาเยาวชน(๓) เป็นผู้แทนสภาเยาวชนในกิจการที่เกี่ยวกับเยาวชน(๔) อำนาจและหน้าที่อื่นตามที่มีกฎหมายบัญญัติไว้ข้อ ๑๖ รองประธานสภาเยาวชน มีอำนาจหน้าที่ช่วยประธานสภาเยาวชนในกิจการอันเป็นอำนาจหน้าที่ของประธานสภาเยาวชนหรือปฏิบัติงานตามที่ประธานสภาเยาวชนมอบหมายข้อ ๑๗ เลขานุการสภาเยาวชน มีอำนาจหน้าที่ดังต่อไปนี้(๑) นัดประชุมสภาเยาวชน(๒) จัดทำรายงานการประชุมและบันทึกการออกเสียงลงคะแนน(๓) ควบคุมการนับคะแนนเสียงในการประชุมสภาเยาวชน(๔) รายงานผลการประชุมและมติของสภาเยาวชนไปยังผู้ที่เกี่ยวข้อง(๕) ติดต่อ ประสานงานกับองค์กรที่เกี่ยวข้องกับเยาวชน(๖) หน้าที่อื่นตามที่กำหนดไว้ในระเบียบนี้ หรือข้อบังคับการประชุมสภาเยาวชนหรือตามที่ประธานสภาเยาวชนมอบหมายข้อ ๑๘ ให้เลขานุการสภาเยาวชนเลือกและแต่งตั้งผู้ช่วยเลขานุการสภาเยาวชนได้ไม่เกินสองคนผู้ช่วยเลขานุการสภาเยาวชนมีหน้าที่ช่วยเลขานุการสภาเยาวชนในกิจการอันเป็นหน้าที่ของเลขานุการสภาเยาวชนหรือตามที่เลขานุการสภาเยาวชนมอบหมายในกรณีที่เลขานุการสภาเยาวชนไม่อยู่ ให้ผู้ช่วยเลขานุการสภาเยาวชนปฏิบัติหน้าที่แทนข้อ ๑๙ ให้สภาเยาวชนมีคณะกรรมการด้านต่างๆ ซึ่งมาจากสมาชิกสภาเยาวชนเพื่อดำเนินกิจกรรมเฉพาะด้านตามมติที่ประชุม แต่ละคณะมีจำนวนกรรมการไม่น้อยกว่าเจ็ดคนแต่ไม่เกินสิบห้าคนประกอบด้วย ประธาน รองประธาน เลขานุการอย่างละหนึ่งคน โดยการปรับเปลี่ยนคณะกรรมการให้เป็นไปตามมติที่ประชุมและสมาชิกสภาเยาวชนสามารถดำรงตำแหน่งได้คนละไม่เกินสองคณะข้อ ๒๐ การประชุมสภาเยาวชน ต้องมีสมาชิกสภาเยาวชนมาประชุมไม่น้อยกว่ากึ่งหนึ่งของจำนวนสมาชิกสภาเยาวชนทั้งหมดเท่าที่มีอยู่จึงจะเป็นองค์ประชุมข้อ ๒๑ ให้สภาเยาวชนจัดประชุมสมาชิกสภาเยาวชนอย่างน้อยเดือนละครั้งในกรณีที่มีความจำเป็นเร่งด่วน ให้สมาชิกสภาเยาวชนจำนวนไม่น้อยกว่าหนึ่งในห้าของจำนวนสมาชิกสภาเยาวชนทั้งหมดเข้าชื่อร้องขอต่อประธานสภาเยาวชนเพื่อเปิดประชุมข้อ ๒๒ การประชุมสภาเยาวชนต้องกระทำโดยเปิดเผยให้ประธานสภาเยาวชนเป็นประธานในที่ประชุม ถ้าประธานสภาเยาวชนไม่อยู่หรือไม่อาจปฏิบัติหน้าที่ได้ให้รองประธานสภาเยาวชนคนที่หนึ่งเป็นผู้ปฏิบัติหน้าที่แทนประธานสภาเยาวชน ถ้ารองประธานสภาเยาวชนคนที่หนึ่งไม่อยู่หรือไม่สามารถปฏิบัติหน้าที่ได้ให้รองประธานสภาเยาวชนคนที่สองเป็นผู้ปฏิบัติหน้าที่แทนประธานสภาเยาวชนในกรณีที่ไม่มีผู้ปฏิบัติหน้าที่ตามวรรคสอง หรือมีแต่ไม่อาจปฏิบัติหน้าที่ได้ให้ที่ประชุมเลือกผู้ปฏิบัติหน้าที่ประธานที่ประชุมเฉพาะคราวนั้นการลงมติของที่ประชุมให้ถือเสียงข้างมาก สมาชิกสภาเยาวชนคนหนึ่งให้มีหนึ่งเสียงในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๒๓ ให้สภาเยาวชนกำหนดข้อบังคับการประชุม และข้อบังคับอื่นที่เกี่ยวข้องกับการปฏิบัติหน้าที่ของสภาเยาวชนโดยเสนอปลัดกรุงเทพมหานครให้ความเห็นชอบข้อ ๒๔ นอกจากการพ้นจากตำแหน่งตามวาระแล้ว สมาชิกสภาเยาวชนจะพ้นจากตำแหน่งเมื่อ(๑)ตาย(๒) พ้นจากตำแหน่งตามข้อ๓๕(๓) ลาออก โดยยื่นหนังสือลาออกต่อประธานสภาเยาวชน(๔) ถูกจำคุกโดยคำพิพากษา หรือถูกคุมประพฤติอยู่ในสถานพินิจโดยคำสั่งของศาล(๕) สมาชิกสภาเยาวชนมีมติด้วยคะแนนเสียงไม่น้อยกว่าสามในสี่ของสมาชิกสภาเยาวชนทั้งหมด ให้พ้นจากการเป็นสมาชิกสภาเยาวชน โดยเห็นว่ามีความประพฤติในทางเสื่อมเสียหรืออยู่ในสภาพที่ไม่สามารถปฏิบัติงานได้สมาชิกสภาเยาวชนที่พ้นจากตำแหน่งตาม (๕) สามารถยื่นคำคัดค้านต่อปลัดกรุงเทพมหานครเพื่อให้มีการตรวจสอบและวินิจฉัยชี้ขาดได้ภายในสามสิบวันนับแต่วันที่ได้รับทราบมติ ทั้งนี้ คำวินิจฉัยชี้ขาดของปลัดกรุงเทพมหานครถือเป็นที่สุดสมาชิกสภาเยาวชนผู้เข้ามาแทนตำแหน่งที่ว่างลงตามวรรคสองให้อยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนข้อ ๒๕ ให้กรุงเทพมหานครสนับสนุนเพื่อพัฒนาการดำเนินงานสภาเยาวชนตามความเหมาะสมและให้หน่วยงานที่กำกับดูแลแต่งตั้งเจ้าหน้าที่ในหน่วยงานเพื่อดูแลให้คำปรึกษาแก่สภาเยาวชนหมวด๓สภาเยาวชนเขต ข้อ ๒๖ ให้ผู้อำนวยการเขตทุกเขตจัดให้มีสภาเยาวชนเขตข้อ ๒๗ สภาเยาวชนเขตมีฐานะเป็นเครือข่ายสภาเยาวชนข้อ ๒๘ สภาเยาวชนเขต ประกอบด้วย เยาวชนจากชุมชน ศูนย์เยาวชนสถาบันการศึกษาทั้งในระดับมัธยมศึกษา ระดับอาชีวศึกษาและระดับอุดมศึกษา ผู้แทนจากกลุ่มกิจกรรมต่างๆเช่นด้านการพัฒนาชุมชน ด้านคุณภาพชีวิต ด้านการพัฒนาสิ่งแวดล้อม ด้านศิลปวัฒนธรรม ด้านการพัฒนาเยาวชนเป็นต้น ในพื้นที่เขตนั้นโดยไม่จำกัดจำนวน ซึ่งได้ยื่นขอสมัครเป็นสมาชิกสภาเยาวชนเขตและต้องได้รับการอนุมัติจากผู้อำนวยการเขตข้อ ๒๙ คุณสมบัติของสมาชิกสภาเยาวชนเขต(๑) มีสัญชาติไทย(๒) มีอายุตั้งแต่สิบห้าถึงยี่สิบห้าปี (โดยปี พ.ศ.)(๓) มีชื่ออยู่ในทะเบียนบ้านในเขตพื้นที่นั้น(๔) มีความประพฤติดี(๕) ไม่เป็นกรรมการพรรคการเมืองหรือเจ้าหน้าที่ในพรรคการเมืองข้อ ๓๐ ให้มีคณะกรรมการ ดำเนินการให้มีการเลือกตั้งคณะกรรมการสภาเยาวชนเขตกันเองประกอบด้วย(๑) ผู้อำนวยการเขตหรือผู้ที่ได้รับมอบหมาย(๒) สมาชิกสภากรุงเทพมหานครในพื้นที่เขต(๓) ผู้แทนผู้บริหารสถานศึกษาระดับอุดมศึกษาในพื้นที่เขต(๔) ผู้แทนผู้บริหารสถานศึกษาระดับอาชีวศึกษาในพื้นที่เขต(๕) ผู้แทนผู้บริหารสถานศึกษาระดับมัธยมศึกษาในพื้นที่เขต(๖) ผู้แทนจากประธานชุมชนในพื้นที่เขตโดยให้ผู้อำนวยการเขตเป็นผู้พิจารณาบุคคลตาม (๓)(๔) (๕) และ (๖) ในสัดส่วน ที่เหมาะสมและจัดทำคำสั่งแต่งตั้งคณะกรรมการดำเนินการให้มีการเลือกตั้งกันเองโดยมีผู้อำนวยการเขต หรือผู้ที่ได้รับมอบหมายเป็นประธานข้อ ๓๑ ให้คณะกรรมการตาม ข้อ ๓๐ มีอำนาจหน้าที่ ดังต่อไปนี้(๑) ประกาศวันเวลา และสถานที่ในการรับสมัคร คุณสมบัติของผู้สมัคร ให้เยาวชนในพื้นที่เขตนั้นทราบโดยทั่วกันเป็นเวลาไม่น้อยกว่าสามสิบวันก่อนวันรับสมัคร(๒) พิจารณาคุณสมบัติของผู้สมัครให้เป็นไปตามระเบียบนี้และประกาศรายชื่อผู้มีสิทธิรับการเลือกตั้งกันเอง(๓) พิจารณาสอบสวนและลงมติถอดถอนหรือยืนยันสิทธิการสมัครเป็นคณะกรรมการสภาเยาวชนเขตในกรณีที่มีการเข้าชื่อคัดค้านตามข้อ ๓๒(๔) ประกาศรับรองผลการเลือกตั้งกันเองและส่งรายชื่อผู้ได้รับการเลือกตั้งกันเองให้ผู้อำนวยการเขตออกคำสั่งแต่งตั้งคณะกรรมการโดยให้ผู้อำนวยการเขตส่งประกาศและคำสั่งให้หน่วยงานที่กำกับดูแลสภาเยาวชนทราบข้อ ๓๒ เยาวชนผู้มีสิทธิสมัครรับการเลือกตั้งกันเองไม่น้อยกว่าห้าสิบคนมีสิทธิเข้าชื่อคัดค้านต่อคณะกรรมการตามข้อ๓๐ หากเห็นว่าผู้สมัครรับการเลือกตั้งกันเองนั้นไม่เหมาะสมที่จะเป็นคณะกรรมการสภาเยาวชนเขตโดยต้องระบุถึงพฤติกรรมดังกล่าวให้ชัดเจน ภายในสิบห้าวันนับแต่วันสุดท้ายของการรับสมัครเพื่อให้คณะกรรมการพิจารณาสอบสวนและลงมติถอดถอนหรือยืนยันสิทธิการสมัครรับการเลือกตั้งกันเองให้เสร็จสิ้นภายในเจ็ดวันนับแต่วันหมดสิทธิเข้าชื่อคัดค้านและประกาศรายชื่อผู้มีสิทธิสมัครเป็นคณะกรรมการสภาเยาวชนเขตในวันถัดไปหากไม่มีการเข้าชื่อคัดค้านตามวรรคหนึ่ง ให้คณะกรรมการประกาศรายชื่อผู้มีสิทธิสมัครเป็นคณะกรรมการสภาเยาวชนเขตภายในเจ็ดวันนับแต่วันหมดสิทธิเข้าชื่อคัดค้านข้อ ๓๓ ภายในสิบห้าวันนับแต่วันประกาศรายชื่อผู้มีสิทธิสมัครเป็นคณะกรรมการสภาเยาวชนเขตคณะกรรมการตามข้อ๓๐ ต้องจัดให้ผู้ที่มีสิทธิสมัครเป็นคณะกรรมการสภาเยาวชนเขต ได้แถลงนโยบายแนวความคิดต่างๆและออกเสียงลงคะแนนเลือกคณะกรรมการสภาเยาวชนเขตจำนวนสิบห้าคนโดยให้ถือเอาเสียงข้างมากกรณีมีผู้ได้รับคะแนนเท่ากันจนมีผลทำให้จำนวนที่ได้รับการเลือกตั้งกันเองเกินกว่าสิบห้าคนให้ผู้ที่มีสิทธิเลือกตั้งกันเองทุกคนออกเสียงลงคะแนนอีกครั้งหนึ่งโดยให้มีสิทธิลงคะแนนเลือกเฉพาะผู้ที่มีคะแนนเท่ากันน้อยที่สุดในลำดับที่ทำให้เกินสิบห้าคนจนกว่าจะได้จำนวนครบสิบห้าคนข้อ ๓๔ ให้คณะกรรมการสภาเยาวชนเขตมีประธานสภาเยาวชนเขตหนึ่งคนรองประธานสภาเยาวชนเขตสองคน และเลขานุการสภาเยาวชนเขตหนึ่งคน ซึ่งผู้อำนวยการเขตแต่งตั้งตามมติของสภาเยาวชนเขตและให้นำข้อ ๑๕ ข้อ ๑๖ ข้อ ๑๗ และข้อ ๑๘ มาใช้บังคับโดยอนุโลมกรรมการสภาเยาวชนเขตมีวาระการดำรงตำแหน่งสามปี นับแต่วันที่ผู้อำนวยการเขตลงนามในคำสั่งแต่งตั้งโดยกรรมการสภาเยาวชนเขตจะดำรงตำแหน่งเกินสองวาระมิได้ และกรรมการสภาเยาวชนเขตซึ่งพ้นจากตำแหน่งตามวาระต้องปฏิบัติหน้าที่ไปจนกว่าจะมีการแต่งตั้งกรรมการ สภาเยาวชนเขตใหม่ข้อ ๓๕ นอกจากการพ้นจากตำแหน่งตามวาระแล้ว คณะกรรมการสภาเยาวชนเขตจะพ้นจากตำแหน่งเมื่อ(๑) ตาย(๒) ลาออก โดยยื่นหนังสือลาออกต่อผู้อำนวยการเขต(๓) ถูกจำคุกโดยคำพิพากษา หรือถูกคุมประพฤติอยู่ในสถานพินิจโดยคำสั่งของศาล(๔) ขาดคุณสมบัติตามข้อ ๒๙(๕) คณะกรรมการสภาเยาวชนเขตมีมติด้วยคะแนนเสียงไม่น้อยกว่าสามในสี่ของคณะกรรมการสภาเยาวชนเขตทั้งหมดให้พ้นจากการเป็นคณะกรรมการสภาเยาวชนเขต โดยเห็นว่ามีความประพฤติในทางเสื่อมเสียหรืออยู่ในสภาพที่ไม่สามารถปฏิบัติงานได้กรรมการสภาเยาวชนเขตที่พ้นจากตำแหน่งตาม (๕) สามารถยื่นคำคัดค้านต่อปลัดกรุงเทพมหานครเพื่อให้มีการตรวจสอบและวินิจฉัยชี้ขาดได้ภายในสามสิบวันนับแต่วันที่ได้รับทราบมติทั้งนี้คำวินิจฉัยชี้ขาดของปลัดกรุงเทพมหานครถือเป็นที่สุดข้อ ๓๖ เมื่อคณะกรรมการสภาเยาวชนเขตพ้นจากตำแหน่งตามวาระให้คณะกรรมการตามข้อ ๓๐ ดำเนินการให้มีการเลือกตั้งคณะกรรมการสภาเยาวชนเขตกันเองใหม่ภายในสามสิบวันในกรณีตำแหน่งกรรมการสภาเยาวชนเขตว่างลงตามข้อ ๓๕ให้มีการเลือกตั้งกันเองกรรมการสภาเยาวชนเขตให้เสร็จสิ้นภายในเก้าสิบวัน เว้นแต่วาระการดำรงตำแหน่งเหลือไม่ถึงหนึ่งร้อยห้าสิบวันกรรมการสภาเยาวชนเขต ผู้เข้ามาแทนตำแหน่งที่ว่างลงตามวรรคสองให้อยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนข้อ ๓๗ ให้คณะกรรมการสภาเยาวชนเขตมีอำนาจหน้าที่ ดังต่อไปนี้(๑) เสนอแนวคิดและแสดงความคิดเห็นต่อผู้อำนวยการเขตสภาเยาวชนกรุงเทพมหานครหรือหน่วยงานอื่นๆ ที่เกี่ยวข้อง ในประเด็นที่เกี่ยวกับเยาวชน(๒) ดำเนินกิจกรรมที่เป็นประโยชน์ต่อเยาวชน และสังคม(๓) ร่วมกับหน่วยงานต่างๆเพื่อดำเนินการแก้ไขปัญหาเยาวชนในขอบเขตที่สามารถกระทำได้(๔) แต่งตั้งคณะทำงานเพื่อดำเนินกิจกรรมหรือศึกษาเรื่องใด ตามที่คณะกรรมการสภาเยาวชนเขตเห็นสมควร(๕) รับฟังความคิดเห็นของสมาชิกสภาเยาวชนเขต เพื่อใช้ประกอบการดำเนินงาน(๖) จัดการประชุมสมาชิกสภาเยาวชนเขตข้อ ๓๘ ให้มีการจัดการประชุมคณะกรรมการสภาเยาวชนเขตอย่างน้อยเดือนละครั้งโดยให้นำข้อ ๒๐ ข้อ ๒๑ ข้อ ๒๒ และข้อ ๒๓ มาใช้บังคับโดยอนุโลมข้อ ๓๙ ให้สำนักงานเขตสนับสนุนเพื่อพัฒนาการดำเนินงานสภาเยาวชนเขตตามความเหมาะสมและให้ผู้อำนวยการเขตแต่งตั้งเจ้าหน้าที่ในสำนักงานเขตเพื่อดูแลให้คำปรึกษาแก่สภาเยาวชนเขตบทเฉพาะกาล ข้อ ๔๐ ในวาระเริ่มแรก ให้หน่วยงานที่กำกับดูแลสภาเยาวชนกำหนดหลักเกณฑ์และวิธีการลงคะแนนเลือกสมาชิกสภาเยาวชนตามข้อ ๑๐ (๒) ภายในหกสิบวันนับแต่วันที่ระเบียบนี้ใช้บังคับข้อ ๔๑ ในวาระเริ่มแรก ให้ผู้อำนวยการเขตจัดให้มีสภาเยาวชนเขตภายในหนึ่งร้อยแปดสิบวันนับแต่วันที่ระเบียบนี้ใช้บังคับเพื่อผู้ว่าราชการกรุงเทพมหานครจะได้แต่งตั้งสมาชิกสภาเยาวชนกรุงเทพมหานครในลำดับต่อไปประกาศณ วันที่ ๖ มกราคม พ.ศ. ๒๕๔๙อภิรักษ์โกษะโยธินผู้ว่าราชการกรุงเทพมหานครชัชสรัญ/ผู้จัดทำ๑๔กุมภาพันธ์ ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๒๑ ง/หน้า ๒๑/๙ กุมภาพันธ์ ๒๕๔๙